આજે ૧૪મી સપ્ટેમ્બરના રોજ નવજીવન વિકલાંગ સેવાશ્રય દ્વારા શહેરમાં વિશ્વ અંધધ્વજ દિનની ઉજવણીના ભાગરૂપે સમાજમાં જાગૃતતા તેમજ પ્રચાર – પ્રસાર માટે દર વર્ષની જેમ આ વર્ષે પણ રેલીનું આયોજન કરવામાં આવ્યું હતું. રેલીનું પ્રસ્થાન લક્ષ્મીનારાયણ મંદિર હળવદના મહંત દિપકબાપુના હસ્તે કરવામાં આવ્યું હતું. નવજીવન વિકલાંગ સેવાશ્રયથી હળવદ મેઈન બજાર, સરા નાકા થઈને સરા ચોકડી સુધી રેલી યોજાઈ હતી. આ રેલીમાં ચક્ષુદાન મહાદાન તેમજ લાલ, સફેદ, લાકડી અંધજનોની આંખડી જેવા સૂત્રોચ્ચાર કરાયા હતા. તો સાથોસાથ સમાજમાં અને લોકોમાં જાગૃતતા આવે એવા ઉમદા આશયથી રેલીનું આયોજન કરવામાં આવ્યું હતું.